Jaunpils iela (Rīga)

Jaunpils iela ir iela Rīgā, Zemgales priekšpilsētā, Pleskodāles apkaimē. Jaunpils iela sākas krustojumā ar Ventspils ielu un beidzas strupceļā pie Kārļa Ulmaņa gatves pēc krustojuma ar Mazirbes  ielu (īss posms ar nedaudz vēsturiskā bruģa un tālāk zemes segumu, kurā ir četras Jaunpils ielas adreses). Kopējais ielas garums ir 870 metri, tā ir klāta ar asfalta un grants segumu.

Jaunpils ielā ir gan dzīvojamā apbūve, gan saimnieciskā apbūve, kā arī vairākas sabiedriskās celtnes: pansionāts "Dzintara melodija" (Jaunpils ielā 18) un Valsts ugunsdzēsības un glābšanas dienesta Rīgas reģiona pārvaldes un tās 2. daļas mājvieta — depo, kas uzbūvēts 2019. gadā (Jaunpils ielā 13).Rīgā atklās jauno ugunsdzēsēju glābēju depo LV portāls

Iela nosaukta Jaunpils — ciema Tukuma novadā — vārdā.

 Ielu savienojumi 
Jaunpils iela ir savienota ar šādām ielām:
 Ventspils iela (T veida krustojums)
 Spāres iela
 Paltmales iela (T veida krustojums)
 Mazirbes iela (T veida krustojums)

 Skatīt arī 
 Pleskodāle

 Atsauces 

Kategorija:Ielas Pleskodālē
Kategorija:Zemgales priekšpilsēta
Kategorija:Rīgas ielu raksti, kuriem nav kartes